Мөхәмәтйәров Ғашим Иҙрис улы

Мөхәмәтйәров Ғашим Иҙрис улы (19 ноябрь 1900 йыл — 7 ғинуар 1952 йыл) — ғалим-табип, хирург. Медицина фәндәре докторы (1951), профессор. Татар АССР-ының атҡаҙанған табибы (1940)Мухамедьяров Гашим Идрисович.

 Биографияһы 
1900 йылдың 19 ноябрендә Рәсәй империяһы Сембер губернаһы Буинск ҡалаһында тыуған.

1928 йылда Беренсе Ленинград дәүләт медицина институтын тамамлай, һуңынан шунда уҡ тире-венерология клиникаһында эшләй.

Тыуған яғына әйләнеп ҡайтҡас, 1929 йылдан алып Татар АССР-ы Мамадыш кантоны Саба ауылында участка дауаханаһы мөдире булып эшләй.

Һуңынан 1930 йылдан А. В. Вишневский исемендәге хирургия клиникаһында төрлө операциялар үткәрә. 1934 йылда Ҡазан медицина институтында уҡыта башлай, унда хирургия факультеты кафедраһы мөдире була, бында 1951 йылға тиклем эшләй.

Бөйөк Ватан һуғышы башланыу менән, РККА-ға хәрби табип итеп мобилизациялана. Көньяҡ-Көнбайыш фронтта, һуңынан 1-се Балтик буйы фронтында ялан хирургы була. Һуғышта Ҡыҙыл ЙондоҙНаграда Гашима Мухамедьярова, II дәрәжә Ватан һуғышы (1944), I дәрәжә Ватан һуғышы ордендары (1945); «Сталинградты обороналаған өсөн», «1941 — 1945 йылдарҙағы Бөйөк Ватан һуғышында Германияны еңгән өсөн» миҙалдары менән бүләкләнәПОДЕЛИТЬСЯ В СОЦ. СЕТЯХ МУХАМЕДЬЯРОВ ГАШИМ ИДРИСОВИЧ .

Демобилизацияланғандан һуң 1945 йылдан алып 3-сө ҡала клиник дауаханаһының баш табибы булып эшләй.

1951 йылда Ҡазан дәүләт табиптарҙың белемен камиллаштырыу институты директоры итеп тәғәйенләнә. 

Мөхәмәтйәров Вишневский алымы буйынса новокаин блогының эш итеү механизмы мәсьәләләре буйынса фәнни хеҙмәттәр авторы.

1952 йылдың 7 ғинуарында Ҡазанда вафат була.

 Маҡтаулы исемдәре һәм башҡа бүләктәре 
 Ҡыҙыл Йондоҙ ордены (1942)
 2-се дәрәжә Ватан һуғышы ордены (1944)
 1-се дәрәжә Ватан һуғышы ордены](1945)
 «Почёт Билдәһе» ордены
 «Сталинградты обороналаған өсөн» миҙалы
 «1941—1945 йылдарҙағы Бөйөк Ватан һуғышында Германияны еңгән өсөн» миҙалы|
 Татар АССР-ының атҡаҙанған табибы (1940)

 Хеҙмәттәре 
 Опыт применения аутогемотерапии при воспалительных гнойных процессах // Труды Казанского медицинского института. 1935. Том 1-2 (соавтор).
 Результаты хирургического лечения язв желудка и 12-перстной кишки // Казанский медицинский журнал. 1937. № 3 (соавтор).

 Әҙәбиәт 
 Казанская медицинская академия. 75 лет (1920—1995). Казань, 1997.
 Павлухин Я. Г. История медицины Татарстана в лицах. Казань, 1997.

 Иҫкәрмәләр 

 Һылтанмалар 
 Мухамедьяров Гашим Идрисович (1951—1952 гг.)
 МЫ ПОМНИМ 

 Студенческий пресс-центр Казанского ГМУ

Категория:СССР хирургтары
Категория:XX быуат хирургтары
Категория:Бөйөк Ватан һуғышы медиктары
Категория:Санкт-Петербург медицина университетын тамамлаусылар
Категория:«1941—1945 йылдарҙағы Бөйөк Ватан һуғышында Германияны еңгән өсөн» миҙалы менән бүләкләнеүселәр
Категория:«Сталинградты обороналаған өсөн» миҙалы менән бүләкләнгәндәр
Категория:«Почёт Билдәһе» ордены кавалерҙары
Категория:Ҡыҙыл Йондоҙ ордены кавалерҙары
Категория:2-се дәрәжә Ватан һуғышы ордены кавалерҙары
Категория:1-се дәрәжә Ватан һуғышы ордены кавалерҙары
Категория:Ҡазанда вафат булғандар
Категория:Алфавит буйынса шәхестәр
Категория:1952 йылда вафат булғандар
Категория:7 ғинуарҙа вафат булғандар
Категория:Татарстанда тыуғандар
Категория:1900 йылда тыуғандар
Категория:19 ноябрҙә тыуғандар